এবারের অস্কারে অনুজা শর্টফিল্ম টিমটিম করে জ্বলা ভারতীয় প্রদীপ

ওয়েব ডেস্ক: রবিবার মাঝ রাত পেরোলেই শুরু উন্মাদনা। সিনে প্রেমীরা সারা বছর এই দিনটির অপেক্ষায় থাকেন। ভারতীয় সময় সোমবার ভোর সাড়ে ৫টায় হলিউডের ডলবি থিয়েটারে ঘোষণা হবে এবছরের অস্কার প্রাপকদের নাম। স্টার মুভিজ ও স্টার মুভিজ সিলেক্টে এই শো দেখা যাবে। জিয়ো হটস্টারেও লাইভ দেখা যাবে। সঞ্চালনা করবেন কোনান ও ব্রায়েন। তাঁকে সহযোগিতা করবেন নিক অফারম্যান। এবারে এমিলিয়া পেরেজ সিনেমাটি ১৩টি নমিনেশন পেয়েছে। উইকেড ও দ্য ব্রুটালিস্ট ১০টি করে মনোনয়ন পেয়েছে। ক্যালিফোর্নিয়ার ভয়াবহ দাবানলের স্মৃতিকে সরিয়ে লস অ্যাঞ্জেলসে ওই দিন সিনেমার ফেস্টিভ্যাল হবে। যাঁরা পুরস্খার উপস্থাপন করবেন তাঁদের মধ্যে রয়েছেন জো অলউইন, এম্মা স্টোন, এলি ফ্যানিং, গ্যাল গ্যাডট, ওপ্রা উইনফ্রে, জো সালডানা। এছাড়া সেলেনা গোমেজ, রবার্ট ডাউনি জুনিয়র, স্কারলেট জোহানসন, অ্যানা দে আরমাস, উইলেম ড্যাফো, লিলি রোজ ডেপ থাকবেন।

এবারের অস্কারে একমাত্র ভারতীয় সিনেমা অনুজা প্রতিযোগিতায় রয়েছে। অনুজা দুই অনাথ বোনের কঠিন বাস্তবের মুখোমুখি হওয়ার কাহিনী। যারা পোশাক কারখানায় কাজ করে। সিনেমাটি পরিচালনা করেছেন অ্যাডাম জে গ্রেভস। সিনেমাটি প্রযোজনা করেছেন গুনীত মোঙ্গা ও প্রিয়াঙ্কা চোপড়া। বেস্ট শর্ট ফিল্ম ক্যাটেগরিতে (লাইভ অ্যাকশন) সিনেমাটি রয়েছে। এলিফ্যান্ট হুইসপারার্সের জন্য গুনীত মঙ্গা এর আগে অস্কার পেয়েছেন। ওই বছরই ভারতীয় সিনেমা আরআরআর অস্কার পায়। অস্কারের ইতিহাসে ইংরেজি ছাড়া অন্য ভাষায় রেকর্ড মনোনয়ন পেয়েছে এমিমিলিয়া পেরেজ। ১৩টি নমিনেশন পেয়েছে। স্প্যানিশড ফিল্মস উইকেড ও ব্রুটালিস্ট ১০টি করে মনোনয়ন পেয়েছে।